tomron87/hebrew-wikipedia-sentences-corpus huggingface dataset:
לפחות תשע שילקות נפלו שלל בידי צה"ל במהלך מלחמת לבנון הראשונה, ולמשך תקופה קצרה אף ניסו בחיל-האוויר להכניס אותן לשירות במערך הנ"מ, אך הרעיון ננטש לבסוף.
כיום מופעלות חלקן ביחידת ביום האויב המשמשת לאימון טייסים בהתמודדות עם הגנה אווירית.
ZFS היא מערכת קבצים המיוצרת על ידי חברת סאן מיקרוסיסטמס.
ZFS מופעלת תחת מערכת ההפעלה Solaris.
מערכת זו נתמכת במערכות הפעלה אחרות כמו לינוקס (שם היא רצה בסביבת המשתמש).
ZFS ידועה ביכולתה לתמוך בקיבולת גבוהה, אינטגרציה של קונספטים מתחום ניהול הקבצים וניהול המחיצות (volumes), מבנה דיסק חדשני וניהול פשוט של מאגרי האחסון.
ZFS תוכננה ויושמה על ידי צוות בסאן מיקרוסיסטמס בהובלתו של ג'ף בונוויק.
היא הוכרזה ב-14 בספטמבר 2004. הקוד הפתוח שלה שולב במערכת ההפעלה סולאריס ב-31 באוקטובר 2005, והיא הופצה במסגרת build 27 של OpenSolaris ב-16 בנובמבר 2005. חברת סאן הכריזה על כך ש-ZFS שולבה בעדכון 6/06 של Solaris 10 ביוני 2006, כשנה לאחר הקמת קהילת OpenSolaris.
ZFS פועלת במבנה של 128 ביט.
משמעות הדבר היא שמערכת זו יכולה לתמוך בפי 18 מיליארד מיליארד (18.4x1018) מאשר מערכת קבצים אחרת הפועלת ב-64 ביט.
ZFS תוכננה שיהיו לה כל כך מעט מגבלות, כך שלמעשה יהיה קשה מאוד להגיע אליהן.
מנהל הפרויקט, בונוויק, אמר ש"אכלוס מערכת קבצים בעלת מבנה של 128 ביט יהיה גדול מכל יכולת האחסון של מידע בכדור הארץ".
כמה דוגמאות תאורטיות למגבלות הקיבולת של ZFS:
248 - מספר הקבצים בכל מערכת הפעלה
264exabytes — מקסימום הגודל של מערכת הקבצים
264exabytes — מקסימום הגודל של כל קובץ
264exabytes — מקסימום הגודל של כל תכונה של קובץ או תיקייה
1023petabytes — מקסימום הגודל של כל zpool
256 — מקסימום התכונות לכל קובץ
256 — המספר המקסימלי של קבצים בתיקיה
264 — מספר ההתקנים בכל zpool
264 — מספר ה-zpools בכל מערכת
264 — מספר מערכות הקבצים בכל zpool
כדוגמה לגודלם של מספרים אלה, ניתן לומר שאם בכל שנייה ייווצרו 1,000 קבצים חדשים, ידרשו כמעט 9000 שנה להגיע למגבלת מספר הקבצים של המערכת.
בשונה ממערכות קבצים מסורתיות אשר נשענות על התקן בודד ולכן נדרשות למנהל מחיצות (Volumes) על מנת להשתמש ביותר מאשר התקן אחד, ZFS בנויה על התקני אחסון וירטואליים הקרויים zpools.
מאגר בנוי מהתקנים וירטואליים (vdevs), כל אחד מהם הוא התקן בסיסי (raw device), התקן RAID1 או קבוצה של RAID-Z שיש בה יותר מאשר שני התקנים.
קיבולת האחסון של כל ה-vdevs לכל מערכת הקבצים ב- zpool.
ניתן להגביל את סך כל השטח שמערכת הקבצים יכולה לתפוס (quota) ובכך להבטיח שחלק משטח הדיסק ישוריין לצורכי מערכת.
ZAP70 הוא אנזים תוך-תאי הנמצא בלימפוציט T ובתאי NK.
משקלו המולקולרי הוא 70kd והוא שייך למשפחת האנזימים המזרחנים (טירוזין קינאזות).
לאחר קשירה של הקולטן (receptor) הנמצא על תאי T לאנטיגן המוצג על ה-MHC של תא מציג-אנטיגן (APC), ולאחר שקו-רצפטור מסוג CD4 או מסוג CD8 נקשר ל-MHC, מתבצע זירחון של אנזים הנקרא LCK.
כתוצאה מהוספת קבוצת הזרחן ל-LCK הוא נעשה אקטיבי, ומזרחן את שרשרת zeta / CD247 הנמצאת על החלק התוך-תאי של קולטן תא T (או TCR).
שרשרת zeta מתפקדת כ-ITAM, ולכן כתוצאה מהזירחון, ZAP70 ייקשר אליה ויעבור אקטיבציה.
במצב אקטיבי, ZAP70 משמש זרז לזירחונן של מולקולות הנמצאות קרוב לממברנת התא.
זירחון מולקולות אלה, גורם לאקטיבציה של PLC-gamma.
כאשר PLC אקטיבי הוא הופך PIP2 ממברנת התא ל-DAG ול-IP3, ואלו, בתורם, גורמים לזירחונו, ועקב כך לשחרורו של חלבון מעכב מגורמי שיעתוק (transcription factors), ולאקטיבציה של גורמים אלו.
אקטיבציה זו מובילה, לבסוף, לסינתזה של חלבונים המשחקים תפקיד במערכת החיסונית.
רמה נמוכה של ZAP70 מתבטאת במחלה חיסונית קשה - SCID.
מחלה זו היא רצסיבית והורשתה אינה תלויה במין.
Z הוא מותחן פוליטי דובר צרפתית מ-1969 של הבמאי היווני קוסטה גברס.
התסריט נכתב על ידו ועל ידי חורחה סמפרון, והוא מבוסס על רומן מ-1966 בשם זה שנכתב על ידי וסיליס וסיליקוס.
בשנת 1969 זכה הסרט בפרס אוסקר לסרט הזר הטוב ביותר ובאוסקר נוסף עבור העריכה.
כמו כן היה הסרט מועמד לאוסקר בקטגוריית התסריט המעובד.
הסרט מציג גרסה מעובדת קלות של האירועים שהובילו לרצח הפוליטיקאי היווני גריגוריס למברקיס ב-1963. העמדה הסאטירית כלפי הפוליטיקה היוונית, ההומור האפל והסוף העגום – כל אלה מבטאים את העוול שנגרם על ידי המשטר הצבאי ביוון.
ז'אן-לואי טרנטיניאן מגלם שופט חוקר, בן דמותו של כריסטוס סרצטאקיס, שנבחר להיות נשיא יוון בבחירות פרלמנטריות כעבור 22 שנה.
לאיב מונטן יש בסרט זמן מסך קצר יחסית.
השחקן ז'אק פרין, שגם הפיק את הסרט, מגלם בו תפקיד מפתח.
כותרת הסרט – Z – מרמזת על סיסמת המחאה היוונית "Ζει", שפירושה "הוא (גריגוריס למברקיס) חי".
לאחר צאתו לאקרנים שיבחו מבקרי הקולנוע את התסריט ואת מסריו, והדגישו גם את זעקתו הפוליטית וגם את היותו מותחן מטלטל ומבריק.
גם הפסקול של הסרט שנוצר על ידי מיקיס תאודורקיס זכה לפופולריות רבה.
מיקום העלילה לא מצוין (הצילומים נעשו בעיקר באלג'יריה), אבל נרמז, לפי שם העיתון שקורא הציר ולפי פרסומת לבירה, כי מדובר באתונה בתחילת שנות ה-60. הסיפור נפתח ברגעי הסיום של נאום ממשלתי מייגע על רקע שקופית הדנה במדיניות חקלאית.
לאחר מכן עולה מפקד שירותי הביטחון של הממשל הצבאי לדוכן הנואמים ופוצח בנאום מתלהם על תוכנית הממשל להיאבק בשמאלנים בכנותו אותם "העובש של המחשבה".
הסצנה מתחלפת בהכנות לקראת עצרת של סיעת האופוזיציה, שבה אמור הציר (איב מונטאן) לשאת נאום תמיכה בפירוק הנשק הגרעיני.
קודם לכן היו ניסיונות למנוע נאום זה.
מיקום האירוע הוחלף למקום קטן בהרבה, וצצו לפתע כל מיני בעיות לוגיסטיות.
לאחר שנשא את הנאום פונה הציר לחצות את הרחוב.
משאית מגיחה לקראתו, ואדם בתא המטען הפתוח מכה בו בחוזקה באלה.
הפציעה קטלנית, והצופה מבין כי העדים הודחו להעיד כי נהג שיכור דרס אותו.
אולם הממשל אינו שולט בבית החולים, והנתיחה שלאחר המוות חושפת את האמת.
השופט-חוקר (ז'אן-לואי טרנטיניאן), בסיוע צלם עיתונות (ז'אק פרין), חושף ראיות המפלילות לא רק את הפלג הימני המיליטנטי אלא גם ארבעה בכירים במשטרת החונטה.
האקשן מגיע לסיומו כאשר אחד משותפיו של הציר שנרצח ממהר לבית האלמנה (אירן פאפאס), כדי לבשר לה את תוצאות החקירה.
האפילוג מציג את תקציר האירועים שקרו לאחר מכן.
במקום הסיום הטוב הצפוי מסולק התובע מתפקידו באופן מסתורי; עד מפתח מת בנסיבות חשודות; המתנקשים מקבלים עונש קל יחסית; הקצינים הבכירים זוכים בנזיפה מנהלית ותו לא; השותפים הקרובים ביותר לציר שנרצח מתים או מסולקים, וצלם העיתונות נשלח לכלא בעוון חשיפת מסמכים רשמיים.
כמו כן נאסרה האות Z, שנעשה בה שימוש סימבולי כתזכורת לרצח הפוליטיקאי גריגוריס למברקיס ולכך שרוח ההתנגדות לחונטה עדיין מפעמת ("Ζει" - "הוא חי").
ZIP הוא פורמט קובץ המשמש לשמירת ארכיון, כלומר קובץ אשר יכול להכיל מספר רב של קבצים, בצורה דחוסה.
הפורמט של ZIP תומך במספר אלגוריתמים לדחיסה.
הפורמט הופיע לראשונה בשנת 1989 בתוכנת PKZIP לסביבת DOS, אולם מאז הופיעו מימושים רבים אחרים שלו.
מיקרוסופט כללה ב-Microsoft Windows תמיכה מובנית ב-ZIP מאז 1998. נוסף על כך, קיימים מימושים רבים לפורמט, בהם WinZip לסביבת חלונות, Info-ZIP החופשי לסביבת יוניקס ועוד.
הוא הפך לחלק מתקנים רבים, כגון JAR (ארכיון Java).
קובצי ZIP מסתיימים בדרך כלל בסיומת הקובץ .zip, ובתקן MIME הוא מזוהה כ-application/zip.
ZIP נוצר על ידי פיל כץ בחברת PKWARE.
הפורמט נוצר לאחר שהוא ספג תביעות משפטיות שטענו כי מוצר הארכוב שפתח הוא העתק של תוכנת דחיסה אחרת בשם ARC.
השם zip, אשר משמעותו באנגלית היא "לזוז במהירות גבוהה", הוצע לכץ על ידי חברו.
התמיכה הראשונה בפורמט נכללה בתוכנה PKZIP 0.9, בשנת 1989. הפורמט שוחרר לרשות הציבור עוד באותה השנה, אך חלק מהתכונות נשארו מוגנות בפטנט.
ZIM הוא פורמט קובץ פתוח, המיועד לאחסון תוכן מבוסס ויקי לשימוש במחשבים לא צורך בחיבור רשת.
בפורמט מושם דגש על תוכני ויקיפדיה ושאר מיזמי ויקימדיה.
הפורמט מאפשר דחיסה של מאמרים, כולל חיפוש בטקסט מלא, ניווט באמצעות קטגוריות וטיפול בתמונות הדומה למדיה-ויקי, הקובץ כולו ניתן לחיפוש וקריאה בפשטות בתוכנה כמו Kiwix, בשונה מממסד הנתונים של ויקיפדיה.
המיזם openZim שאחראי על פיתוח הפורמט מספק תמיכה לתוכנת קוד פתוח שקוראת את פורמט ZIM שנקראת Kiwix.
פורמט ZIM החליף את פורמט ה-Zeno, ושמו הוא ראשי תיבות של המילים "Zeno IMproved"
ZDNet הוא אתר חדשות השייך לחברת המדיה האמריקאית Red Ventures ומנוהל בידיה.
האתר נוסד באפריל 1991 כפורטל לענייני טכנולוגיה של חברת הרשת והמדיה האמריקאית Ziff Davis ועם הזמן התמקד בתוכנה ארגונית.
בסוף 1998 היה ZDNet אתר הטכנולוגיה המוביל ברשת האינטרנט.
הוא הוביל על יריבו העסקי – אתר המדיה האמריקאי CNET – בהפרש של 26 אחוזים, והיה האתר ה־13 ברשימת האתרים הפופולריים עם 8.4 מיליון משתמשים – 13.4% ממשתמשי הרשת באותה תקופה.
בסוף 1999 הוא הגיע ל־9 מיליון משתמשים.
באותה תקופה, השיק אתר הפרסום המתחרה CNET קמפיין פרסום בעלות של 100 מיליון דולר, ובתגובה השיק ZDNet קמפיין בעלות של 25 מיליון דולר.
ב־19 ביולי 2000 הודיעה CNET על רכישת ZDNET בעלות של 1.6 מיליארד דולר.
בניגוד להערכות מוקדמות, התברר שמוצרי החברות אינם כה חופפים, ושקהל היעד שלהם היה חופף ב־25% בלבד.
ב־2003 השיקה CNET את האתר באופן מחודש תחת תאגיד CNET.
ב 2008 נקנתה CNET על ידי CBS Corporation בכ־1.8 מיליארד דולר והאתר עוצב מחדש ב 2010 כדי לתת דגש על חברות, חומרה, תוכנה, מכשירים ניידים, אבטחת מידע ומחקר.
לאתר כמה עשרות מיליוני משתמשים פעילים.
בוועידה השנתית ה-14 לתקשורת מחשבים ( CPA 14th Annual – Computer Press Awards) שהתקיימה ב־1999, נבחר ZDNet כאתר הטוב ביותר בשקלול כל המדדים.
ב־2007 העניק איגוד המפרסמים המקוונים לגרסה הבריטית של ZDNet את פרס קטגוריית אתר העסקים על תרומתו לחדשנות בשילוב Web 2.0 ותכונות שיתוף וקהילה באתר.
ZMapp היא תרופה ניסיונית המבוססת על של שלושה נוגדנים חד-שבטיים מואנשים לטיפול אימונולוגי כנגד וירוס האבולה, המופק מצמח הניקוטיאנה (Nicotiana benthamiana).
התרופה מורכבת משלושה נוגדנים חד-שבטיים שנלקחו בתחילה מעברים שנחשפו לחלבוני נגיף האבולה ושעובדו עם נוגדנים אנושיים.
התרופה מיוצרת מצמח הטבק מזן Nicotiana benthamiana.
בדומה לטיפול בנוגדנים תוך ורידיים, ZMapp מכילה תערובת של נוגדנים אשר מעניקה חסינות פסיבית לאדם, מגבירה את התגובה החיסונית הרגילה ונועדה למתן לאחר חשיפה לנגיף האבולה.
נוגדנים מסוג זה משמשים לטיפול ומניעה של מחלות זיהומיות שונות ונועדו לתקוף את הנגיף על ידי נטרול ופגיעה בפני השטח שלו למניעת נזק עתידי.
שניים מבין שלושת המרכיבים של התרופה פותחו במקור בסוכנות הבריאות הציבורית של המעבדה הלאומית למיקרוביולוגיה בקנדה (NML), והמרכיב השלישי על ידי מכון המחקר הרפואי הצבאי האמריקאי למחלות זיהומיות.
כיום פיתוח התרופה נעשה על ידי חברת ".Mapp Biopharmaceutical Inc".
שימוש במהלך התפרצות האבולה במערב אפריקה (2014–2015)
התרופה נוסתה לראשונה במהלך התפרצות האבולה במערב אפריקה ב-2014 על 7 חולים מתוכם 2 נפטרו.
למרות שלא עברה ניסויים קליניים בבני אדם, אישר הFDA את השימוש בה לטיפול בחולים באבולה.
ZUC הוא צופן זרם שפותח ב-2010 על ידי האקדמיה הסינית למדע עבור טכנולוגיית LTE.
זהו צופן זרם סינכרוני, מותאם לחומרה ותוכנה כאחד, פועל ברמת מילים באורך 32 סיביות, מקבל מפתח הצפנה באורך 128 סיביות, וקטור אתחול באורך 128 סיביות ומייצר מילים פסאודו-אקראיות באורך 32 סיביות המשמשות חלק מזרם מפתח להצפנה ופענוח של המידע מילה אחר מילה.
ZUC שוכן בליבת תקן 3GPP להצפנה מאומתת של שיחה סלולרית באלגוריתמים EEA3 להצפנה ו-EIA3 לאימות.
הצופן קרוי על שמו של המתמטיקאי הסיני זו צ'אנגזי שחי במאה החמישית לספירה.
ZUC מחולק לשני מצבי הפעלה, מצב הכנה ומצב העבודה.
בשלב הראשון מפתח ההצפנה ווקטור האתחול נטענים לתוך המצב הפנימי והצופן מופעל (clocked) ללא יצירת פלט.
בשלב השני בכל פעימת שעון נוצרת מילה פסאודו אקראית באורך 32 סיביות.
בהמרות ממילים לבתים מתייחסים לכל הערכים כאל מספרים שלמים לפי סדר בתים קטן.
לדוגמה אם ו- אז .
הסימן "" מייצג הזזה מעגלית לשמאל בגבולות מילה באורך סיביות.הסימנים "" ו-"" מייצגים הזזה (shift) של סיביות לימין או לשמאל בהתאמה, במספר פוזיציות לפי הערך המופיע לאחר הסימן.
ל-ZUC שלוש שכבות כמתואר בתרשים משמאל:
שכבה עליונה - LFSR בעל 16 מצבים (Taps).
שכבה אמצעית - סידור מחדש ברמה של סיביות.
שכבה תחתונה - פונקציה אי-ליניארית.
בשכבה העליונה הצופן מכיל אוגר זיזה ממושב ליניארי הכולל 16 כניסות באורך 31 סיביות כל אחת המסומנות כאשר .
בכל פעימה תכולת האוגר מוזזת צעד אחד לימין כלומר תכולת כל תא מועתקת לתא הבא שלימינו והתא הראשון () מתעדכן לפי הפונקציה להלן.
בשלב האתחול האוגר מקבל מילה אחת באורך 31 סיביות המתקבלת על ידי הסרת הסיבית הימנית (הכי פחות משמעותית) של הפלט של הפונקציה האי-ליניארית, כלומר .
בשלב האתחול בהינתן הקלט מתבצעים המהלכים הבאים:
במצב עבודה ה-LFSR אינו מקבל קלט ופועל כדלהלן:
מהיבט פרקטי כפל האלמנט בחזקות של 2 מעל השדה מתבצע על ידי הזזה מעגלית של לשמאל סיביות.
לכן במהלך 1 לעיל כל שנדרש הוא חיבור מודולו לאחר סדרה של כמה הזזות.
ההזזה המעגלית בקוד נראית כך:
ובאופן כללי מהלך 1 המתואר לעיל ניתן לביצוע בתוכנה באופן הבא:
חיבור שני אלמנטים ו- מעל השדה ניתן לביצוע באופן הבא: תחילה מחשבים את ואם מתרחשת גלישה כלומר סיבית הנשא היא 1 מבצעים בנוסף .
התנאי שבודק אם הסיבית העליונה היא '1' פותח פתח להתקפת תיזמון - סוג של התקפת ערוץ צדדי, כיוון שכעת מהירות פעולת החיבור תלויה בסיבית זו לכן ניתן לבצע ניתוח סטטיסטי של מהירות החישוב כדי לחשוף סיביות.
כדי לעקוף בעיה זו מבצעים באופן קבוע כך: תחילה מחשבים את כאשר הוא ערך באורך 32 סיביות ואז שווה 31 הסיביות הכי פחות משמעותיות של וכעת נוטלים את הסיבית הכי משמעותית של מזיזים אותה להתחלה ומחברים עם הקוד נראה כך:
בשכבה האמצעית של האלגוריתם הנקראת בקיצור BR, מחלצים 128 סיביות משמונה תאים של ה-LFSR במיקומים המתוארים להלן ומהם מרכיבים ארבע מילים באורך 32 סיביות.
שלוש המילים הראשונות ישמשו קלט לפונקציה האי-ליניארית להלן ואילו המילה הרביעית משתתפת ביצירת מילת פלט אחת של זרם המפתח.
המיקומים ב-LFSR מהם נוטלים סיביות הם: .
ארבע המילים האמורות מיוצגות על ידי אותם מרכיבים על ידי חצאי הקלט לפי הסדר הבא:
הסמלים ו- מייצגים את החצי העליון והחצי התחתון של המילה בהתאמה.
למשל פירושו הסיביות ולא של היות ש- מוגדר באורך 31 סיביות.
לדוגמה בשורה 1 לעיל הערך של הוא שרשור של 16 הסיביות המשמעותיות ביותר של החל מהסיבית במיקום ה-15 ועד הסיבית ה-30 עם 16 הסיביות הפחות משמעותיות של החל מהסיבית במיקום ה-0 ועד הסיבית ה-15.
השכבה התחתונה כוללת פונקציה המכילה שני תאי זיכרון ו- באורך 32 סיביות כל אחד.
הקלט הוא שהם פלט השכבה הקודמת והפלט הוא מילה באורך 32 סיביות.
הפונקציה היא תיבות החלפה S-box בגודל 32x32 סיביות והפונקציות ו- הן פונקציות ליניאריות כמתואר להלן.
הוא תיבת החלפה s-box בגודל 32x32 המורכבת מארבע תיבות שהן פונקציות אי-ליניאריות קבועות בצורת ארבע טבלאות בגודל 8x8 (המכילות 256 כניסות בגודל 8 סיביות).
הפונקציה מקבלת את הקלט בגודל בית אחד ומחזירה את הערך הנמצא בכניסה הנמצאת בשורה ובעמודה בטבלה וכן לגבי יתר הבתים של מילת הקלט (בסך הכול ארבעה בתים במילה), , ו- כאשר ו- הם בתים.
הפונקציה אם כן מוגדרת כך: כאשר .
ישנן שתי פונקציות ליניאריות ו- הפועלות על קלט של מילים באורך 32 סיביות ומפיקות פלט של מילים באורך 32 סיביות והן מוגדרות כדלהלן:
תהליך ההכנה מקבל את המפתח הראשוני המסופק על ידי המשתמש מחולק ל-16 בתים (128 סיביות) וכן וקטור האתחול (16 בתים), וטוען אותם לתוך 16 הכניסות של אוגר ה-LFSR בתוספת קבוע באורך 240 סיביות המובא להלן, המחולק ל-16 מקטעים באורך 15 סיביות כל אחד .
הערך ההתחלתי של כל כניסה באוגר הוא שרשור של שלושת הערכים: קטע אחד מהמפתח, חלק אחד מהקבוע להלן וחלק מווקטור האתחול, כך:
לשימוש בצופן ZUC בפעם הראשונה מפעילים אותו 32 פעימות במצב אתחול, פעימה אחת במצב סרק ולאחר מכן עוברים למצב עבודה רגיל.
בשלב האתחול הצופן מבצע תחילה את פרוצדורת טעינת המפתח כמתואר לעיל ומאפס את האוגרים ו- ואז מתבצעות שלוש הפעולות הבאות 32 פעמים:
שים לב שבשלב זה אוגר ה-LFSR בשורה 3 מקבל את הפרמטר שהופק מהפונקציה האי-ליניארית, כלומר פלט הפונקציה האי-ליניארית מוזן בחזרה ל-LFSR בלולאה סגורה.
לאחר מכן מתבצע מהלך סרק אחד שבו לא משתמשים בפלט הצופן אלא מתעלמים ממנו:
מכאן ואילך בכל פעימה של הצופן מתבצעות שלוש הפעולות הבאות שבסיומן מופקת מילה פסאודו-אקראית אחת:
בניגוד לשלב האתחול הפעלת אוגר ה-LFSR חסרת פרמטרים במצב עבודה.
פלט הצופן בכל פעימה הוא באורך 32 סיביות והוא משמש חלק מזרם המפתח להצפנת או פענוח המידע.
ZUC הוא צופן חדש יחסית והוא בעצם שיפור של הצופן SNOW.
חוקרים גילו שהצופן בגרסה המקורית (1.4) היה פגיע להתקפת מוצפן נבחר על וקטור האתחול.
במקרים מסוימים הבדלים בווקטור האתחול הניבו מפתח הצפנה זהה מה שמצמצם את אורך המפתח האפקטיבי לכ-100 סיביות במקום 128. בצופן זרם שימוש במפתח הצפנה זהה להצפנת חלקים מהנתונים מהווה פגיעה הרסנית במיוחד בביטחון ההצפנה.
כדי למנוע התקפה זו הם המליצו להחליף את ה-XOR בחיבור () מודולו בביטוי () בשלב האתחול, גרסה זו של הצופן נקראת 1.6 והיא מעודכנת בתיאור הצופן לעיל.
ZUC הוא צופן מהיר מאוד בהשוואה לצפנים כמו SNOW.
הוא למעשה מהמהירים ביותר הקיימים כיום וכן בשל המפתח הארוך ווקטור האתחול הארוך (128 סיביות כל אחד) מספק הגנה מספיק טובה מפני כמה התקפות ידועות כמו: התקפת מפתח חלש, התקפות ניחוש, התקפה אלגברית, התקפות תיזמון, התקפה דיפנרציאלית והתקפת קירוב ליניארי.
הצופן אינו מספק הגנה טובה מפני התקפת ערוץ צדדי המתמקדת בגרף צריכת האנרגיה שלו במהלך הצפנה או פענוח.
חוקרים הראו שההתקפה הנקראת DPA קיצור של Differential Power Analysis אפשרית נגד הצופן במידה שלתוקף יכולת למדוד את צריכת האנרגיה במחשב בו מבוצעת ההצפנה.
המילה הראשונה של פלט הצופן צריכה להיות: .
ZSU-57-2 (אובייקט 500) הוא מערכת נ"מ מתנייעת (SPAAG) סובייטית מתוצרת מפעל הטרקטורים (צ'ליאבינסק) ברוסיה דאז ברית המועצות, החמושה בשני תותחים אוטומטיים בקוטר 57 מ"מ.
'ZSU' פירושו Zenitnaya Samokhodnaya Ustanovka (רוסית: Зенитная Самоходная Установка), כלומר "מערכת נ"מ מתנייעת", המספר '57' מייצג את קליבר התותחים במילימטרים ו-'2' מייצג את המספר של הקנים.
זאת הייתה מערכת הנ"מ המתנייעת עם מזקו"ם שיוצרה בייצור המוני הסובייטית הראשונה.
בברית המועצות היה לה הכינוי הלא רשמי "Sparka", כלומר, "זוג", כהתייחסות לזוג התותחים האוטומטיים שבהם הרכב מחומש.
בהתבסס על ניסיון העבר עם עיצובי מערכות נ"מ מתנייעות, המהנדסים הסובייטים תכננו רכב שהשתמש בשלדת T-54 מותאמת, עם ארבעה זוגות גלגלים בכל צד במקום חמש, ושריון הרבה יותר דק.
הרכב היה חמוש עם זוג תותחי 57 מ"מ S-68 אוטומטיים בתוך צריח גג פתוח חדש, גדול ומסתובב.
ה-ZSU-57-2 מורכב משלושה תאים: נהיגה בחזית, לחימה באמצע ומנוע הילוכים מאחור.
הגוף הוא מרווח יותר בהשוואה ל-T-54 בגלל השריון הדק יותר ויש מקומות שונים עבור ציוד.
הפריסה הכללית, עם רוחבי הרכבה של המנוע, היא אותו הדבר.
שריון ה-ZSU-57-2 הוא פלדה מגולגלת מרותכת המספיקה כדי להגן על הרכב מפני כדורים בקוטר 7.62 מ"מ חודרי שריון ממרחק 250 מטרים.
1991-95 מלחמת העצמאות של קרואטיה
1995-96 הפצצות נא"טו על רפובליקה סרפסקה
1999 הפצצות נאט"ו על הרפובליקה הפדרלית של יוגוסלביה
ZSU-37 הוא רכב קרבי משוריין מסוג מערכת נ"מ מתנייעת (SPAAG) קל סובייטי מתוצרת ברית המועצות, שפותח בסוף 1943 ויוצר במפעל במטישצ'י (Mytishchi).
זוהי הייתה מערכת הנ"מ המתנייעת הסובייטית הראשונה בייצור סדרתי שגם התנייעה באמצעות מזקו"ם.
המהנדסים הסובייטים הוציאו לפועל כמה ניסויים מוקדמים עם מערכות נ"מ מתנייעות מבוססות מזקו"ם, הכוללים גם גרסה של הטנק הקל T-70, שהפך לבסוף למערכת הנ"מ המתנייעת הנסיונית T-90 מערכת זו הייתה חמושה עם שני מקלעים כבדים "DShKT" בקוטר 12.7 מ"מ (האב-טיפוס נבנה בנובמבר 1942 על ידי "גאז").
טנק ה-T-70 בסופו של דבר התפתח לדגם התותח המתנייע הקל SU-76, שבתורו הפך לבסיס למערכת הנ"מ המתנייעת ZSU-37. הוחלט להשתמש בגוף של ה-SU-76M על מנת לזרז ולהוזיל את הייצור של מערכת הנ"מ המתנייעת המשוריינת ובעלת הזחל הנדרשת באופן כה דחוף.
ה-ZSU-37 היה בייצור ממרץ 1945 עד ל-1948, ו-75 כלי רכב נבנו בסך הכול (רק כמה כלי רכב יוצרו לפני שהמלחמה הסתיימה, בשל טכנולוגיית ייצור זמנית).
כתוצאה מהייצור המאוחר והעובדה כי באביב 1945 כבר כמעט ולא נראו מטוסי לופטוואפה באוויר, ה-ZSU-37 לא ראה שירות במלחמת העולם השנייה.
גדוד ניסיוני המצויד ב-12 כלי רכב מסוג ZSU-37 נוצר עד סוף 1945.
אחרי מלחמת העולם השנייה זה נעשה ברור שקצב הירי הנמוך ועוצמת האש הנמוכה של תותח נ"מ 37 מ"מ יחיד הם לא יעילים נגד מטרות בגובה נמוך החולפות במהירות גבוהה.
צוותי ארטילריות הנ"מ התקשו לכוון ולעקוב אחר מטרות מהירות.
למערכות נ"מ מתנייעות היו גם יכולות תנועה מוגבלות בתנאי שטח קשים ומהירות וטווח נמוכים בהשוואה לטנקים בינוניים ותותחים מתנייעים, שעליהם ה-ZSU-37 היה אמור להגן.
חיסרון נוסף הייתה העובדה כי בעוד שרוב הטנקים בצבא האדום השתמשו במנועי דיזל, שני המנועים של ה-SU-76M ושל ה-ZSU-37 דרשו בנזין, שלפעמים היה בעייתי להשגה ביחידות שריון מבוססות דיזל.
בגלל הסיבות שלהלן ה-ZSU-37 הוצא משירות זמן קצר אחרי הפסקת ייצורו.
השלב הבא בטכנולוגיית מערכות הנ"מ המתנייעות יבוא עם ה-ZSU-57-2, אשר היה מבוסס על שלדת הטנק הבינוני T-54 והיה בייצור סדרתי בשנים 1957–1960.
משנת 1957, החלו עבודות עיצוב ופיתוח ליצירת מערכת נ"מ מתנייעת מבוססת מכ"ם חדשה, כלומר ה-ZSU-23-4 "שילקה" וה-ZSU-37-2 "יניסיי" – עיצוב חדש (שאינו קשור ל-ZSU-37), המבוסס על שלדת התותח המתנייע SU-100P.
שניהם נועדו להחליף את ה-ZSU-57-2. פיתוחו של "יניסיי" בוטל בשנת 1962, וה-ZSU-37-2 "שילקה" נכנס לייצור, חמוש בתותח אוטומטי נגד מטוסים כפול 500P "אנגרה" בקוטר 37 מ"מ.
ה-ZSU-37 היה מבוסס על השלדה של ה-SU-76M, אשר עליה הרכיבו צריח פתוח עם תותח אוטומטי נגד מטוסים 61-K גרסת 1939 בקוטר 37 מ"מ.
הרכב היה מצויד בכוונת אוטומטית, סטריאו מאתר טווח סטראו עם בסיס באורך מטר, רדיו 12RT-3, מערכת אינטרקום TPU-3F ומנגנון כוונת מכני עם שני מצבי תנועה זוויתית בשביל מהירות נאותה וכוונון חלק (מנגנון הצידוד נשלט על ידי מתג לרגל עם מצבים שונים).
הצוות כלל שישה אנשים: נהג, כיוון אזימוט, כיוון גובה, מתאם כוונת לטווח ומהירות המטרה, מתאם כוונת לזווית הצלילה ומסלול המטרה וטען.
ה-ZSU-37 היה מבוסס על ה-SU-76M וכתוצאה מכך היה בעל אותם חסרונות ויתרונות, כאשר התכונה הכי שנויה במחלוקת היא המחסור בגג בצריח.
כדי להגן על הצוות מפני גשם ושלג הצריח יכל להיות מכוסה בברזנט, אולם התותח לא יכול היה להגיע לגובה המקסימלי שלו במצב זה.
לצריח הפתוח היו יתרונות, כגון זווית הרמה גבוהה, ראות מצוינת עבור התותחנים וחוסר צורך באוורור.
ה-ZSU-37 הקל והזריז נחשב מאוד יעיל באמצע שנות ה-40. עם זאת, יכולות הנסיעה שלו בשטח לא היו מספקות מספיק כדי להתלוות לטנקים הבינוניים והכבדים בתנאי שטח קשים.
התחמושת כללה 320 פגזים, כאשר 130 פגזים היו מאוכסנים במחסניות של 5 ושאר 190 הפגזים היו ללא מחסנית.
פגזים חודרי שריון יכלו לשמש כנגד מטרות כבדות.
מהירות הלוע היא בין 890 ל-920 מ"ש, תלוי בסוג הפגז.
התותח האוטומטי יכול לנוע בין זוויות של -5° ועד +85°.
קצב הירי הוא בין 120 ל-130 פגזים לדקה, אך מכיוון שצריך להחליף מחסנית הקצב במציאות היה בין 50 ל-60 פגזים בדקה.
הירי האנכי המקסימלי הוא 2,500 מטר, בעוד שהטווח האנכי המקסימלי הוא 6,500 מטר.
הרכב יכול לחצות מכשולים אנכיים בגובה של עד 0.67 מטר, תעלות ברוחב 2 מטר, מים בעומק 0.9 מטר ולטפס שיפועים בזווית של 25°.
מערכת ההנעה והתושבת הייתה זהה לזו של התותח המתנייע SU-76M.
SU-72 – אבטיפוס יחיד של מערכת נ"מ מתנייעת.
הוא נבנה על ידי "גאז", בסתיו 1942. מבוסס על העיצובים של הטנקים הקלים T-60 ו-T-70 הוא היה חמוש בתותח אוטומטי נגד מטוסים 61-K גרסת 1939 בקוטר 37 מ"מ בתוך צריח קבוע.
הרכב לא יצא לייצור בגלל הביצועים הלא מספקים של מערכת קירור המנוע שהתגלו בזמן בדיקות בשטח, והעובדה כי "גאז" הצטרכה לבצע שינוי משמעותי בפסי הייצור בשביל קבלת דגם חדש, דבר שלא היה אפשרי בזמן מלחמה.
SU-11 – אבטיפוס יחיד של מערכת נ"מ מתנייעת.
נבנה בקירוב בנובמבר 1942. מבוסס על העיצובים של הטנקים הקלים T-60 ו-T-70 הוא היה חמוש בתותח אוטומטי 61-K גרסת 1939 בקוטר 37 מ"מ בתוך צריח מסתובב.
הבדיקות הרשמיות נערכו בדצמבר 1942, אבל הרכב לא נכנס לייצור.
SU-17 –, אבטיפוס של מערכת נ"מ מתנייעת.
שלושה נבנו בין דצמבר 1943 ליולי 1944. הוא היה מבוסס על תובת ה-SU-76M וחמוש בתותח אוטומטי נגד מטוסים K-61 גרסת 1939 בקוטר 37 מ"מ.
האבטיפוס הראשון, שנבנה בדצמבר 1943, עבר את הבדיקות הרשמיות בפברואר 1944, ורק בעיות קטנות נמצאו.
האבטיפוס השני נבנה בקיץ 1944. הוא היה קל יותר ב-1.2 טון ומצויד במנוע חזק יותר.
בנוסף הצריח המסתובב היה שונה.
בדיקות השטח ביולי 1944 העלו כי המנוע לא מספק מספיק כוח, ולכן נבנה האבטיפוס השלישי, שהונע על ידי המנוע הקודם, בקיץ 1944. רכב זה עבר את בדיקות השטח באוקטובר–נובמבר 1944 בהצלחה והפך ליורש של קודמו, מערכת ה-ZSU-37.
ZSU-37 – מערכת נ"מ מתנייעת שיוצרה בייצור סדרתי בין השנים 1945 ו-1948 במפעל במטישצ'י.
רכב ה-SU-11 הניסיוני נמצא בתצוגה במוזיאון הטנקים בקובינקה ברוסיה.
ZSD Nysa (בפולנית ZSD Nysa) - הוא סדרת כלי רכב בתצורות: מסחרית ו-מיניבוס, אשר יוצר על ידי יצרנית הרכב הפולנית "Zakład Samochodów Dostawczych" בין השנים 1958–1994
ZTV היה ערוץ טלוויזיה שוודי בבעלות Viasat.
הוא נוסד בפברואר 1991, במתכונת של רצועת שידורים בערוצי טלוויזיה ו-TV4 והפך לערוץ עצמאי ברשתות הכבלים השוודיות במאי 1992. הכוונה הייתה ליצור גרסה שוודית ל-MTV ולכן ההתמקדות של הערוץ הייתה בעיקר במוזיקה.
מאז מאי 2006, רוב התוכניות שלו כללו קטעי וידאו.
יום השידורים האחרון של הערוץ היה 1 באוגוסט 2010.
ZTV היה בתחילה גם תחנת רדיו משולבת שנקרא Z-Radio ובמספר תדרי רדיו ברחבי הארץ.
ערוץ ZTV החל לשדר במאי 1992 והיה בבעלות Modern Times Group, שגם החזיקה בערוצים TV3 ו-TV6. בתוך כמה שנים במהלך שנות ה-90 רוב התוכניות של MTG הופקו בידי ZTV.
הערוץ נחשב אז כבעל רף גבוה, וכמו כן היה התחלה חשובה בקריירה של מנהיגים צעירים שהחלו את דרכם בערוץ.
בפברואר 1991 החל ZTV לשדר כמה שעות אחר הצוהריים בערוצים TV3 ו-TV4. התוכניות שודרו בו-זמנית באמצעות תחנות רדיו מקומיות ברחבי הארץ בניסיון לאתגר את מונופול הרדיו השוודי.
ב-1 במאי 1992 ZTV זכה בערוץ עצמאי דרך רשתות הכבלים בערים הגדולות.
הרעיון של ZTV היה להוות חלופה שוודית מקורית ל-MTV.
התוכן של הערוץ הלך והשתפר בהדרגה, וכעבור כמה שנים הערוץ הצליח לפתח לעצמו פרופיל ייחודי, שפנה לצופים צעירים רבים.
רוב התוכן של ZTV עסק במוזיקה.
כמו כן הפקות עצמיות כללו גם בידור ותרבות.
במשך כמה שנים, כאשר מנכ"ל חדש ניהל את הערוץ, תוכניות רבות וחדשניות הופקו בתקווה לשמור על איכות.
חלקן זכה בהצלחה משמעותית בקרב קהל הצופים.
בין התוכניות שנרכשו ושודרו בידי ZTV במשך זמן רב כללו את התוכנית של דייוויד לטרמן ומשפחת סימפסון.
בסוף שנות ה-90 תוכניות רכש בערוץ הפכו למשמעותיות יותר, כאשר למשל הערוץ החל לשדר עוד קומדיות אמריקאיות ועוד.
בסוף שנות ה-90 עבר הערוץ מסטוקהולם ללונדון, בעיקר בשל כללי הפרסום המקלים הקיימים בבריטניה.
ב-26 בינואר 2004 השיק ZTV עיצוב חדש לערוץ.
מערוץ הנוער לערוץ לקהל הגברי
בספטמבר 2004 השתנה פרופיל הערוץ.
הבעלים של MTG רצו למשוך יותר צעירים ולכן החלו לתת לערוץ פרופיל יותר "זכרי".
קודם לכן הערוץ התחרה בערוץ MTV, אך לאחר מכן הוא ניסה לקחת צופים מ-Kanal 5.
היצירות של הערוץ שעסקו במוזיקה ירדו בהדרגה.
במקומן, החל הערוץ לשדר היאבקות, אבל גם להתמקד בעיקר בכדורגל.
בעבר ליגת האלופות שודרה ב-TV3. אך שידורים אלו הועברו ל-ZTV כדי שיוכל לקחת נתח שוק משמעותי בשוק הטלוויזיה בשוודיה.
שיא השידורים של הערוץ היה 175 אלף צופים לתוכנית "סודות קבורה" בשנת 2002, אך במהירות השיא נשבר עם תחילת שידורי הספורט בערוץ.
המחצית השנייה במשחק בין אייאקס ליובנטוס נצפתה בידי 345 אלף צופים.
כמעט פי 2 יותר מהשיא הקודם של הערוץ.
בשנת 2005 חיזק הערוץ את פנייתו לקהל גברי כאשר מגזין הכדורגל Avspark הועבר לערוץ מ-TV3.
ב-9 במאי 2006, עקב כישלונו של הערוץ להתחרות ב-Kanal 5 הושק ערוץ חדש בשם TV6 שעברו אליו תוכניות שונות מערוץ ZTV והוא השתלט על האפיק בו שודר הערוץ ברשתות הכבלים.
הערוץ החדש התבסס על הקונספט של ZTV בשנים האחרונות - ניסיון למשוך צופים צעירים.
באותו זמן כש-TV6 החל לשדר, ZTV הושק מחדש.
הערוץ החדש היה זמין רק למשקי בית שלהם מנוי ל-Viasat או בוקסר או באינטרנט.
מה שאומר שלערוץ היה פוטנציאל צמיחה קטן מבעבר, כשהוא היה זמין בקרב יותר משקי בית.
בשנת 2008 החל ZTV שב להשקיע הרבה בייצור עצמי.
בערבים שודרה הופעה חיה ממבשלת מינכן, שנקראה "ZTV מציגה".
כמו כן הערוץ שיתף פעולה עם חברות הפקה שונות.
האתר ztv.se שודרג ופותח על מנת להציג תוכניות ייחודיות של הערוץ באינטרנט.
ZNS-TV הוא משדר הטלוויזיה הלאומי המופעל על ידי תאגיד השידור של איי בהאמה.
שני משדרי ZNS-TV - המשרתים את נסאו ופריפורט - הם תחנות השידור האלחוטיות היחידות באיי בהאמה; שאר המדינה יכולה לצפות בערוצים אלו (ובערוץ פרטי נוסף) באמצעות חברה פרטית, בעלת רישיון בלעדי להפעלת שירותי טלוויזיה בכבלים עד לשנת 2009.
הערוץ החל את דרכו בשנת 1977 כשהחל לשדר תוכניות בידור, חינוך ואקטואליה לתושבי איי בהאמה.
באוקטובר 2010 תאגיד השידור של איי בהאמה (ה-BCB) עבר שינוי מבני משמעותי.
כ-80 עובדים פוטרו, פיטורים שהציתו ויכוח ציבורי נוסף.
מבין המפוטרים היו כאלו שבחרו בחבילת פיצויים שהוצעה על ידי הממשלה, וכאלו שרצו לנתק את הקשר שלהם עם תאגיד השידור של המדינה.
ממשלות אחרות הכריזו כי ה-BCB מהווה נטל משמעותי על התקציב הציבורי מזה שנים, ויש לו מעט מאוד הכנסות.
ב-14 בדצמבר 2011 הודיעה ZNS-TV כי היא מתכננת להמיר את שידוריה לשידורים דיגיטליים, עם היכולת להוסיף האזנה ניידת.
מנכ"לית: דיאנה סוואן (נכון ל-2018).
סגן מנכ"לית: קייליזר דבו לקס (נכון ל-2018).
מפקח פיננסי: יוג'ין היגס (נכון ל-2018).
ZTE (בסינית: 中兴通讯, פין-יין: Zhōngxìng tōngxùn, תרגום: ג'ונגשינג טלקומוניקציה) הוא תאגיד סיני רב-לאומי ממשלתי לציוד ומערכות תקשורת עם משרדים ראשיים בשנג'ן, גואנגדונג.
הוא אחד מייצרני הטלקום המובילים בסין.
ל-ZTE שלוש יחידות עסקיות: רשתות (54%), מסופים (29%), וטלקומוניקציה (17%), מוצרי הליבה שלהם בתחומי תקשורת אלחוטית, מרכזיות, סיבים אופטיים, ציוד טלקומוניקציה, כגון טלפונים ניידים, תוכנות תקשורת ועוד.
בנוסף, מציע גם מוצרים המספקים שירותי ערך מוסף, כגון וידאו על פי דרישה והזרמת מדיה.
ZTE משווק מוצרים תחת שם המותג שלו וגם במודל OEM.
הוא אחד מחמשת יצרני טלפונים החכמים הגדולים בשוק המקומי.
שתי חברות הטכנולוגיה הסיניות Huawei (וואווי) ו-ZTE ספגו ביקורת בארצות הברית על הקשרים עם הממשל הסיני, שעלולים לאפשר מעקב וריגול.
ב-2017, ZTE נקנסה על כך שעברה על חוקי היצוא של ארצות הברית ועל סיוע טכנולוגי לאיראן ולצפון קוריאה.
באפריל 2018, לאחר שהחברה לא טיפלה בעובדים המעורבים בפרשות שנחשפו, אסרה מחלקת המסחר של ארצות הברית על חברות לייצא ל-ZTE במשך שבע שנים.
האיסור הוסר בחודש יולי לאחר ש-ZTE החליפה את ההנהלה הבכירה, הסכימה לשלם קנסות נוספים והקימה מחלקת ביקורת פנימית לעמידה בדרישות.
בפברואר 2020 היה שווי השוק של החברה כ-225 מיליארד דולר.
Z הוא המיני-אלבום השלישי של הזמרת האמריקאית סיזה.
האלבום יצא לאור ב-8 באפריל 2014 על ידי חברת התקליטים טופ דואוג אנטרטיינמנט.
מדינהתאריך יציאהפורמטחברת תקליטיםמקורעולם8 באפריל 2014הורדה דיגיטליתטופ דואוג אנטרטיינמנט
ZALA Aero Group (נקראת גם A-Level Aerosystems) היא חברה רוסית, המתמחה בפיתוח כלי טיס בלתי מאוישים, הממוקמת באיז'בסק, רוסיה.
ZALA Aero מספקת מערכות מל"ט למספר מגזרים בממשלת רוסיה, כולל משרד ההגנה וזכתה גם בחוזים לאספקת מל"טים למדינות זרות.
החברה מצויה בבעלות קונצרן קלשניקוב.
חברת ZALA Aero, שהוקמה בשנת 2003 על ידי אלכסנדר זכרוב, סיפקה את המל"טים הראשונים מתוצרתה למשרד הפנים הרוסי בשנת 2006. בנוסף לאספקת מטוסים למטרות הגנה וצבא, החברה משווקת באופן פעיל את מוצריה בתחום האנרגיה וחתמה על חוזה עם גזפרום לספק מל"טים שישמשו לניטור מעל 2,000 ק"מ מרשת הצינורות של החברה.
ZALA Aero גם שיתפה פעולה עם חטיבת מערכות החלל של גזפרום בפרויקט פיתוח לשימוש במל"טים להעברת תקשורת וידאו בזמן אמת בערוצי לוויין.
בשנת 2008 השלימה החברה ייצור ZALA 421-06, מסוק בלתי מאויש, ו-ZALA 421-08, מל"ט קונבנציונלי יותר, לטיסת ניסוי ונכנסו לשירות מבצעי.
המטוס נוסה על סיפונה של שוברת קרח והשתתף בסיור כדי לסייע בעבודת הספינה.
בשנת 2009, ZALA Aero הגיעה להסכם עם משרד הפנים של טורקמניסטן לאספקת המל"ט ZALA 421-12.
ב-2019 מפעילה רוסיה למעלה מאלף מזל"טים מתוצרת ZALA.
בשנת 2019, ZALA Aero פיתחה מערכת גילוי מוטסת ללא טייס המפעילה טכנולוגיית בינה מלאכותית לזיהוי עצמים.
ZALA Aero מתכננת ומייצרת כלי טיס בלתי מאוישים, כמו גם מספקת תחזוקה לאחר המכירה למערכותיה.
מיזמי התכנון והייצור הביתיים של החברה כוללים מגוון מערכות הקשורות לתכנון, ייצור ותפעול של מל"טים, כולל מטוסים אוטומטיים, מסגרות אוויר, בליסטראות מכניות ופנאומטיות, משגרים, מטענים וטכנולוגיות תקשורת.
ZALA Aero היא גם החברה היחידה ברוסיה המייצרת כיום מסוקים בלתי מאוישים ומערכות ניידות נגד מזל"טים.
(2DF, ZDF) Zweites Deutsches Fernsehen (מילולית: "הערוץ השני של הטלוויזיה הגרמנית") הוא ערוץ טלוויזיה גרמני בשידור ציבורי ללא מטרות רווח הממומן באמצעות אגרת טלוויזיה ותשדירי שירות.
משרדי הנהלת הערוץ נמצאים בעיר מיינץ.
בין תוכניות הדגל שלו, תוכנית האקטואליה heute ("היום") המשודרת מאז הקמת הערוץ 1963 והשעשועון ששודר בין 1981 ל-2014. הערוץ משודר דרך אנטנות UHF וכן בכבלים ובלוויין ושייך לקונסורציום ARD.
כבר ב-1959 קבעה ממשלת מערב-גרמניה שיש להקים ערוץ טלוויזיה יתחרה בערוץ הטלוויזיה היחיד באותה עת, Das Erste של רשות ARD.
כך העניק קונראד אדנאואר ב-1960 רישיון הפעלה לחברת Freies Fernsehen Gesellschaft ("חברת הטלוויזיה החופשית") במטרה שזו תיצור ערוץ טלוויזיה מתחרה ועצמאי.
במקביל סיפקה הממשלה תשתית UHF לשידורים בכיסוי ארצי.
החברה החלה לשדר מפרנקפורט ב-1 באפריל 1963. ב-1967 שידרה לראשונה בצבע.
ב-1974 העבירה את מרכז פעילותה למיינץ.
החל מ-1996 הערוץ משדר 24 שעות ברציפות.
לערוץ שני ערוצים המשודרים בכבלים, בלוויין ובאינטרנט: ZDFneo (מיועד לבני 18–45, קהל צעיר יותר מחתך הגיל האופייני של ZDF) ו- ZDFinfo (לסרטים תיעודיים).
הערוץ מייצר שיתופי פעולה עם רשתות השידור 3sat, Arte ו-Phoenix.
האות הלטינית Z היא אחד ממספר סימולים (לצד גם "O" ו-"V") על גבי כלי רכב צבאיים של הכוחות המזוינים הרוסיים המעורבים בפלישה הרוסית לאוקראינה.
הסימול נועד במקור לסייע לכוח משימה להבדיל את עצמם משאר כוחות הברית או האויב.
בנוסף לשימוש טקטי, הסימול הפך לסמל מיליטריסטי רוסי.
ה-"Z" משמש רבות בתעמולה בפדרציה הרוסית , הן על ידי שלטונות והן אזרחים, כאות תמיכה בפלישה.
מחוץ לרוסיה, הסמל נאסר להצגה פומבית במספר מדינות.
הסמלים "V" ו-"Z" נאסרו על ידי המועצה העליונה של אוקראינה כסמלים של הפלישה הצבאית הרוסית.
ה-Z קיבל את הכינוי Zwastika על שם צלב קרס.
כוחות הקרקע הרוסיים משתמשים במספר סימולים שונים של רכבים, בהתאם לזירת הלחימה:
Z: תקיפת אזור דרום-מזרח כגון חרסון, מיקולאייב, מריופול.
נפרס מקרים / מחוז רוסטוב, רוסיה.
ה-"Z" נצפה על כלי רכב רוסיים ליד ארמיאנסק בתוך חצי האי קרים עצמה, וכן ליד נובה קחובקה, מיקולאיב, טוקמק, מליטופול, ומריופול.
בנוסף, ציוד אוקראיני שנתפס ונפרס מחדש על ידי כוחות בדלנים פרו-רוסים בדונבאס נצפה עם סימוני "Z".
🅉 (מוקף בריבוע): תקיפת מחוז חרקוב.
נצפו כלי רכב מרובים של חטיבת הרובאים הנפרדת ה-200 עם סימון "Z" בתיבה.
בקרב חרקוב, והסמל זוהה גם ליד וובצ'נסק .
V: תקיפת צפון-מערב מחוז קייב, מערבית לנהר דנייפר.
ה-"V" נצפה על כלי רכב רוסיים ליד הוסטומל, בוצ'ה, ביערות מצפון לקייב, ובין התיר ליד דינמר .
O: תקיפת מחוז צ'רניהיב ומחוז סומי, מזרחית לנהר דנייפר.
לרכבים רבים היה "O" צבוע על הגגות ולא על הצדדים.
ה-O נצפתה על כלי רכב רוסיים בקרב ברווארי , ליד קונוטופ, ומקומות אחרים במחוז סומי.
(שחור 4 על רקע לבן במשושה אדום; עלי אלון כפולים לבנים): סימונים אלו נמצאו על כלי רכב של דיוויזיית הטנקים הרביעית בין סומי לחארקוב, לפעמים במשותף, לפעמים בנפרד.
נראה שעלי האלון הכפולים הלבנים היו הסימון המקורי שלפני המלחמה, אבל לפעמים הם הוחלפו או נצבעו יתר על המידה על ידי ה-4 השחור על רקע לבן במשושה אדום.
נטען כי האותיות Z ו-V מסמלות את המילים "מערב" ו"מזרח" (запад ו-восток בהתאמה), אבל השערה זו לא מצאה בסיס.
תחילה משרד ההגנה הרוסי הכחיש משמעות כלשהי לסימולים V ו-Z וטען שהם לא מהווים סמלים צבאיים רשמיים.
עם זאת, הסימול הצבאי הפך לסמל לפלישה הרוסית לאוקראינה, שמופיע על גבי שלטי חוצות, רכבים אזרחיים, דגלים ואף אנדרטות ברוסיה.
ב-3 במרץ משרד ההגנה של רוסיה פרסם באינסטגרם, כי הסמל "Z" הוא כביכול קיצור של הביטוי בעד הניצחון ("за победу"), בעוד שהסמל "V" מייצג את הביטוי "הכוח הוא באמת" (Сила в правде) והמשפט "המשימה תושלם" («Задача будет выполнена).
בהמשך, המשרד הציע גם משמעויות ושימושים חלופיים עבור "Z", כולל "למען שלום" (за мир) "למען האמת" (за правду) ועוד.
ברוסיה ה-Z הפך לסמל לתמיכה בממשל, בנשיא, ללחימה כנגד אוקראינה בפרט וכביכול נגד הנאציזם בכלל.
האות Z אינה קיימת באלפבית הרוסי, אלא מקבילתה הקירילית З.
ססמאות מלחמה רבות המכילות את האות З נכתבות ברוסית עם האות Z בניגוד לכללי התעתיק התקני, אבל עם הקשר מובהק למבצע באוקראינה.
הוא משמש כמוטיב חשוב בתעמולה רוסית המציגה את הפלישה לאוקראינה כמלחמה נגד הנאצים.
פוליטיקאים ואנשי ממשל רוסיים החלו להשתמש באות Z כסמל לתמיכה במלחמה.
כך לדגומה דמיטרי רוגוזין שינה את איות שמו ברשת הטלגרם ל- РОГОZИН.
מושל מחוז קמרובו המכונה קוזבאס טען שמשנה את איות שם המחוז ל-КуZбасс
בין השימושים הנפוצים של Z הוא בסיסמאות הכוללות את המילה за (בעד).
ביניהם: "בעד הנשיא", "בעד הניצחון" ו"בעד עולם ללא נאציזם".
בתעמולה רוסית של 2022 החלו להופיע סמלים רבים המשלבים בין ה-Z לבין סמלים וססמאות ישנות של ברית המועצות.
אתר האינטרנט של משרד ההגנה הרוסי פתח עמוד עם הכתובת https://Z.mil.ru המוקדשת ל"מבצע צבאי מיוחד".
המתעמל הרוסי איוון קוליאק משתתף בתחרויות במדים עם הסמל Z וקיבל על כך ביקורת מהתאחדות ההתעמלות הבין-לאומית.
בתור סמל למלחמה שאומץ על ידי הממשל, הוא גם זכה לביקורת מצד אומנים ואנשי תרבות.
כך להקת הפאנק רוק (Punk rock) הרוסית נוגו סבלו!
(Ногу свело!) הוציאה שיר "דור Z" המבקר קשות את המלחמה ואת התרבות הרוסית.
להקת הרוק בי 2 סירבה לבצע הופעה באולם בו הוצב שלט Zа Президнта!
כך גם להקת הרוק ДДТ ביטלה את הופעתה עקב באנר עם הסמל Z לצד הבמה.
בנוסף, ניטען כי סמל ה-Z מזכיר בצורתו ומשמעותו את צלב הקרס הנאצי וצפוי להפוך בהמשך לסמלה של רוסיה.
Zabbix הוא תוכנה בקוד פתוח המשמש לניטור תשתיות IT כגון רשתות, שרתים, מכונות וירטואליות ושירותי ענן.
Zabbix אוספת ומציגה מדדים בסיסיים.
Zabbix תוכנן בעיקר ככלי ניטור תשתיות IT.
תכונות חדשות משוחררות בדרך כלל כל שישה חודשים לגרסאות העיקריות וכל 1.5 שנים לגרסאות LTS.
זאביקס, שפורסמה תחת התנאים של GNU General Public License גרסה 2, היא תוכנה חופשית שאינה דורשת רישיון כדי להשתמש באף אחת מהתכונות שלה.
אף על פי ש-Zabbix היא תוכנת קוד פתוח, היא מוצר תוכנת פיתוח סגור, שפותחה על ידי Zabbix LLC שבסיסה בריגה לטביה.
בתחילת ההיסטוריה שלה, Zabbix תוארה כפשוטה להגדרה בהשוואה לפתרונות ניטור אחרים.
עם זאת, מאוחר יותר זה נחשב על ידי כמה צורך כמות משמעותית של תצורה ידנית.
כמוצר קוד פתוח אולם Zabbix מתמקדת בשימוש בכלים ופונקציונליות קיימים, כמו גם בפתרונות קנייניים כדי להשיג פתרון ניטור ניתן להרחבה.
הגרסה היציבה הראשונה, 1.0, שוחררה בשנת 2004. מאז שהגרסה היציבה הראשונה שוחררה כ-1.0, גרסת Zabbix השתמשה במספרי גרסאות משניות לציון מהדורות מרכזיות.
כל מהדורה מינורית מיישמת תכונות חדשות רבות, בעוד שחרור רמת שינוי מציג בעיקר תיקוני באגים.
ערכת המספור של גרסת Zabbix השתנתה עם הזמן.
בעוד ששני הענפים היציבים הראשונים היו 1.0 ו-1.1, לאחר 1.1 הוחלט להשתמש במספרים אי-זוגיים עבור גרסאות פיתוח ומספרים זוגיים עבור גרסאות יציבות.
כתוצאה מכך, 1.3 בעקבות 1.1 כעדכון פיתוח שישוחרר כ-1.4.
Zach Bryan הוא אלבום האולפן הרביעי של הזמר והיוצר האמריקאי זאק בריאן.
הוא יצא ב-25 באוגוסט 2023, תחת הוצאת בלטינג ברונקו ווורנר.
בהפקה עצמית לחלוטין, הוא כולל הופעות אורח של קייסי מאסגרייבס והלומינירז, בין היתר.
בטקס פרסי גראמי ה-66 הפרויקט קיבל שלוש מועמדויות, כולל לאלבום הקאנטרי הטוב ביותר, וזכה בגראמי הראשון שלו לביצוע הקאנטרי הטוב ביותר של צמד/להקה על שיתוף הפעולה "I Remember Everything" עם מאסגרייבס.
מבחינה מסחרית, האלבום הגיע היישר לראש מצעד בילבורד 200 עם שבוע הסטרימינג הגדול ביותר לאלבום רוק, בעוד שהסינגל המוביל שלו "I Remember Everything" הפך לשיר הראשון שהגיע למקום הראשון בבילבורד הוט 100, מצעד שירי הקאנטרי ומצעד שירי הרוק & האלטרנטיביים בארצות הברית בו-זמנית.
לקידום האלבום, בריאן ייצא לסיבוב הופעות "Quittin Time Tour '24" במהלך שנת 2024. הוא התחיל ב-6 במרץ ביונייטד סנטר בשיקגו, אילינוי, וצפוי להסתיים ב-19 בדצמבר בברקליס סנטר בברוקלין, ניו יורק.
בריאן חשף ש"אין הסבר גדול" או "חידת היגיון" מאחורי אף אחד מהשירים באלבום.
במקום זאת, הוא פשוט תיאר אותם כ"שירים ופואמות" שהוא רצה לשתף כי הוא חשב שהם מיוחדים.
הוא התייחס לרצועות כ"כבדות" ו"מעוררות תקווה" אבל מה שהכי חשוב לו זה שהן שלו.
עם יציאתו, בריאן הודיע שאסור למאזינים להיכנס לאלבום מתוך מחשבה שזה יהיה "בראש המצעדים" או שזו הייתה "הכוונה שלו", אחרת הם "יתאכזבו קשות".
בריאן שיתף לראשונה טיזרים של עשר רצועות ב-25 ביוני 2023 באינסטגרם שלו ורמז על צאת האלבום בקרוב.
הוא גם חשף שהאלבום הזה היה בשבילו ושלא אכפת לו אם המאזינים יאהבו אותו.
בריאן הכריז על האלבום עם פרטים על העטיפה ורשימת הרצועות ב-9 באוגוסט.
הפרויקט מתואר כ"אלמנטים של אינדי רוק ופולק לתוך הטייק הייחודי של [בריאן]" של מוזיקת קאנטרי.
האלבום הגיע למקום הראשון בבילבורד 200 עם 200,000 יחידות שקולות לאלבום, השבוע הגדול ביותר לאלבום רוק מזה ארבע שנים והאלבום הראשון של בריאן שהגיע לראש המצעד.
הוא גם זכה בשבוע הסטרימינג הגדול ביותר לאלבום רוק בתולדות מצעד הבילבורד.
האלבום גם הגיע למקום הראשון בקנדה ובניו זילנד, ולמקום השני באוסטרליה ובאירלנד.
פרסתאריךקטגוריהתוצאהמקורפרס המוזיקה של ARIA20 בנובמבר 2024האמן הבינלאומי הטוב ביותרפרס המוזיקה של בילבורד12 בדצמבר 2024האלבום המוביל של בילבורד 200אלבום קאנטרי מובילאלבום רוק מוביל
ZWO Astrophotography (או בקיצור ZWO; ) היא חברה סינית המתמחה בייצור ציוד אסטרונומיית חובבים וצילום אסטרונומי.
החברה הוקמה בנובמבר 2011 על ידי היזם הסיני סאם וון, המשמש גם כמנכ"ל החברה.
מטה החברה ממוקם באזור התעשייה של העיר סוג'ואו, הממוקמת במחוז ג'יאנגסו שבסין.
החברה מייצרת מגוון מוצרים עבור צילום אסטרונומי, ביניהם, טלסקופים (סדרת FF), מצלמות אסטרונומיות מקוררות ומצלמות פלנטריות (סדרת ASI), טלסקופים חכמים (סדרת Seestar), חצובות משווניות (סדרת AM) וציוד עזר נוסף כמו טלסקופ עקיבה, גלגלי מסננים ומסננים אופטים, פוקסר חשמלי ועוד.
מצלמות לצילום גרמי שמיים עמוקים
מצלמות לצילום גרמי שמיים עמוקים (DSO) הן מצלמות אסטרונומיות מקוררות (דהי, בעלות קירור וצלעות קירור), אשר מיועדות לצילום גרמי שמיים עמוקים כמו גלקסיות, ערפיליות וצבירי כוכבים, אשר דורשים חשיפות ארוכות.
קירור החיישן מאפשר להוריד דרסטית את הרעש התרמי שנוצר בעת צילום בחשיפה ארוכה.
מצלמות DSO מיועדות גם לאסטרונומיית וידאו או אסטרונומיה בסיוע אלקטרוני (Electronically-Assisted Astronomy, בראשי תיבות: EAA), סוג של אסטרונומיה תצפיתית בה משתמשים במצלמה במקום בעינית על מנת לצפות בגרמי שמיים עמוקים ובכך לתפוס בהרבה יותר פרטים ממה שעין אנושית מסוגלת.
מצלמות אסטרונומיות מקוררות ליישומים מדעיים
אלו מצלמות המיועדות ליישומים מדעיים, בעיקר בחלון התת-אדום בגלים קצרים (SWIR) כמו מדידות פוטומטריות, תקשורת אופטית ומחקר בלייזר או באופטיקה.
עם מצלמות אלו ניתן לצלם כוכבים גם באור היום וגם כאשר השמיים מעוננים.
מצלמות פלנטריות הן מצלמות אסטרונומיות לא מקוררות אשר מיועדות לצילום פלנטרי (צילום כוכבי לכת, הירח והשמש).
צילום פלנטרי אינו דורש חשיפות ארוכות, אלא עשרות אלפי חשיפות קצרות במיוחד, לכן אין חשיבות לקירור החיישן, אלא יש דגש על קצב פריימים גבוה.
המצלמות הפלנטריות של ZWO יכולות לשמש גם כמצלמות עקיבה כיוון שקיים להן גם חיבור של ST4.
מצלמות עקיבה הן מצלמות אסטרונומיות לא מקוררות מונוכרומטיות אשר מיועדות לצורכי עקיבה.
הן מתקנות סטיות מכניות שנגרמות עקב התנועה של החצובה המשוונית על ידי שליחת אותות תיקון ישירות לחצובה ובכך מאפשרות למצלמה הראשית לבצע חשיפות ארוכות במיוחד ללא חשש ממריחת כוכבים (Star trail).
בקרים הם מכשירים המאפשרים שליטה בציוד האסטרונומי (חצובה, מצלמה וכו') ללא כל צורך במכשיר צד שלישי כמו מחשב נייד.
ביולי 2018, החברה הוציאה את הבקר הראשון שלה, ה-ASIAir.
הדגמים הראשונים השתמשו בראספברי פאי בתור בסיס לבקר.
השליטה בבקר נעשית באמצעות אפליקציה שניתן להתקין על טלפונים חכמים וטאבלטים המריצים אנדרואיד ו-iOS.
ZigBee הוא פרוטוקול לתקשורת אלחוטית מקומית בגלי רדיו, המתאפיין בצריכת הספק נמוכה, בקצב שידור איטי, וזמני התחברות מהירים.
שכבות התקשורת הנמוכות (MAC, PHY) מבוססות על תקן IEEE 802.15.4. שכבת הרשת הוגדרה על ידי התאגדות ה-ZigBee.
קצב נתונים: בין קילוביט לשנייה עד 250 קילוביט לשנייה (תלוי בתחום התדר)
תקשורת מאובטחת המשתמשת בהצפנה AES-128
תקשורת MESH המאפשרת התגברות על תקלות בחיבוריות במקרה שמסלול תקשורת אחד לא תקין
בית חכם, רשתות חיישנים ביתיים ובבתי עסק, שלט רחוק אלחוטי למוצרי שמע וחוזי, ניטור רפואי, בקרת אורות, בקרת חימום, חיבור אלחוטי של גלאי עשן, אש, תזוזה.
השם ZigBee לקוח ממחול הדבורה, המשמש להעברת מידע בין דבורים.
זיגבי מיועד לאפליקציות המעבירות מעט מידע ודורשות כמות נמוכה מאוד של חשמל.
שימושים לדוגמה: בית חכם, תאורה חכמה, בקרת טמפרטורה, סנסורים מסוגים שונים, איסוף מידע רפואי, בקרה תעשייתית, זיהוי עשן ועוד.
zap דפי זהב, אינדקס עסקים ובעלי מקצוע מקבוצת "zap Group", הוא אתר אינטרנט, המאפשר חיפוש ממוקד של שירות או בעלי מקצוע.
"zap דפי זהב" החלה את פעילותה בשנת 1968 כחברת "דפי זהב", בהפקת מדריכי טלפון מסווגים בפריסה ארצית.
בשנות התשעים השיקה החברה את הגרסה הראשונה של אתר האינטרנט שלה וב-2014 סגרה כליל את פעילות ההפצה של המדריכים המודפסים לטובת התמחותה במדיה הדיגיטלית.
האתר כולל חיפוש בעלי מקצוע ועסקים, כ-300 מחירונים בתחומים נבחרים, מאות אלפי חוות דעת על בתי עסק ועוד.
zap group היא חברה בישראל לחיפוש מידע על עסקים במגוון אמצעים.
מאגר המידע של דפי זהב כולל כ-250,000 בתי עסק, ונחשב למאגר הגדול בתחומו בישראל.
החברה, המנוהלת על ידי אילן צחי ובבעלות קרן אייפקס, נוהלה בעבר על ידי ניר למפרט וחברת ההשקעות האוסטרלית m Babcock & Brown Capital, לאחר שזו רכשה את מניות החברה מידי קרן מרקסטון ובעלי מניות נוספים ב-123 מיליון דולר.
בדו"חות הכספיים שפרסמה חברת ההשקעות בפברואר 2009 נרשם שוויה של "דפי זהב" בסך 7 מיליון דולר בלבד.
החברה, שמדריכי הטלפון שלה הם המקבילים בישראל ל-Yellow Pages המקורי מארצות הברית, נוסדה על ידי איש העסקים מוריס קאהן בשנת 1968, וקיבלה זיכיון מטעם משרד התקשורת להפצת שלושה מדריכי טלפונים באזור תל אביב והמרכז, חיפה והצפון וירושלים והדרום.
עיקר הפעילות של החברה היה בהפצת מדריכים מודפסים לפי החלוקה הבאה:
48 מדריכים מקומיים המתמקדים ביישובים הגדולים בכל אזור מהחלוקה לעיל
מדריכים מגזריים, הפונים לקהלי יעד ממוקדים, כגון: דוברי אנגלית, דוברי רוסית, דוברי ערבית, תושבי הקיבוצים והמגזר החרדי.
מדריכים מקצועיים, המתמקדים בבתי עסק מענפים מסוימים, כגון: בנייה וחשמל, מזון ומטבח.
ב-2014 נטשה החברה את פעילות ההפצה של מדריכים מודפסים ונותרה עם פעילות הפרסום במדיה דיגיטלית בלבד.
המודל העסקי של החברה היה מבוסס על חשיפה והפצה רחבה של מדריכיה לציבור, באמצעות חלוקתם מדלת לדלת וללא תשלום, תוך הישענות על הכנסות מבתי העסק בתמורה לפרסום מודעות במדריכים.
כ-250,000 בתי עסק מופיעים בכ-80 מדריכים עסקיים ובאתר האינטרנט.
רישום שורה בסיסית במדריך, הכוללת את שם העסק, כתובתו ומספר טלפון בקטגוריה הרלוונטית, ניתן חינם, אך עסקים רבים מעוניינים להבליט עצמם במדריך, ומוכנים לשלם על כך.
דפי זהב ידועה במסעות פרסום יצירתיים ושנונים, ומשפט הדגל שלה - "תן לאצבעות ללכת במקומך" - הפך למטבע לשון (שמשמעותו: עשה את העבודה בעזרת הטלפון / המחשב במקום להתרוצץ).
בתחילת שנות ה-90 כיכב בפרסומות הטלוויזיה של דפי זהב השחקן דובל'ה גליקמן, שגילם את שאול, מוכר חמניות נוירוטי שבעקבות ההצלחה זכה לסדרה בכיכובו ששודרה בכבלים.
ב-1995 העלתה דפי זהב אתר אינטרנט המאפשר חיפוש מקוון במאגר המידע הכולל מאות אלפי בתי עסק בישראל.
התחרות לדפי זהב התגברה כאשר בזק השיקה שירות אינטרנט מתחרה ביולי 2008.
ב-2007 רכשה קבוצת דפי זהב 55% מהבעלות בחברת דן אנד ברדסטריט ישראל, המתמחה באיסוף ובניתוח מידע שיווקי ועסקי על כחצי מיליון חברות ישראליות.
ב-2012, עם התרחבות פעילות החברה באינטרנט, היא שינתה את המיתוג שלה ל-zap group .
ה-ZiS-30 היה משחית טנקים קל, אשר פותח ויוצר עבור הצבא האדום בשנת 1941. הכלי נבנה כהסבה של טרקטור משוריין מסוג "קומסומולץ" אשר שימש לגרירת תותחים נגררים.
ZiS-30 נחשב למשחית טנקים מוצלח, אך יצורים הכלים הוגבל מאוד בגלל הזמינות הנמוכה של טרקטורי קומסומולץ ששימשו לייצורם.
ZiS-30 היה אחד מהכלים המשוריינים אשר תוכננו ויוצרו בדחיפות על ידי התעשייה הסובייטית כתגובה לפלישה הגרמנית של 1941. הכלי נוצר על ידי משרד התכנון של וואסלי גרבין, על ידי הרכבת תותח נגד טנקים על מרכב של טרקטור משוריין קומסומולץ.
השילוב הוכיח את עצמו מוצלח, אך עקב בעיות בזמינות המרכבים והתותחים, עמד ייצור הכלים על כמאה יחידות בלבד.
הוא היה מיוצר במפעל בעיר גורקי ובסך הכול נבנו כ-100 יחידות.
הוא אלבום האולפן האחד עשר של להקת סנטנה.
האלבום יצא לשווקים באפריל 1981.
האלבום הגיע למקום ה-9 במצעד הבילבורד 200 של שנת 1981. באלבום זה בלט הלהיט "Winning" שזכה במקום ה-17 במצעד הבילבורד 100 אותה שנה.
ריצ'רד בייקר - קלידים, פסנתר, וסינתיסייזר
ארמנדו פראזה - תופי בונגו, כלי הקשה, ושירה
Zastava Arms היא יצרנית סרבית של כלי נשק, שנוסדה ב-1853. החברה מייצרת ומייצאת מגוון רחב ממוצריה ליותר מארבעים מדינות ברחבי העולם.
היא היצרנית העיקרית של כלי נשק בסרביה ותורמת גדולה לתעשייה הביטחונית המקומית.
מקור המפעל הוא בבית יציקת אקדחים פרטי, שהועבר מבלגרד לקראגויבאץ ב-1851. לאחר שנות צמיחה והתפתחות טכנולוגית, בתקופה שלפני מלחמת העולם הראשונה התאפיין המפעל בחדשנות וזכה בפרסים בתערוכות העולמיות.
בזמן המלחמה הועבר המפעל למבצר בניש, בעוד שהמבנה בקראגויבאץ ניזוק קשות.
השנים שבין מלחמות העולם התאפיינו בצמיחה כלכלית ובגידול בכמות ובמבחר הייצור.
במלחמת העולם השנייה נכבש האזור על ידי מדינות הציר והמפעל הועבר לשימוש גרמניה הנאצית.
עם הקמת יוגוסלביה המפעל הולאם והפך לאחד היצרנים העיקריים של הצבא העממי היוגוסלבי.
בעקבות מלחמות יוגוסלביה הוטל אמברגו בינלאומי על המדינה, המפעל נפגע והייצור הוקפא.
כיום, המפעל הופרט וחזר לפעולה מלאה.
Zerreißet, zersprenget, zertrümmert die Gruft (גרמנית: "פרצו, נפצו, הרסו את הקבר"), רי"ב 205, קנטטה חילונית שהולחנה על ידי יוהאן סבסטיאן באך בשנת 1725, ובוצעה בראשונה ב-3 באוגוסט 1725.
לברית הקנטטה נכתבה על ידי כריסטיאן פרידריך הנריצי, שנודע בשם העט פיקאנדר, לכבוד יום שמו של אוגוסט פרידריך מילר, פרופסור באוניברסיטת לייפציג.
פאלאס, בתו של זאוס, מארגנת חגיגה לכבודו של מילר, וחרדה פן איולוס, אל הרוחות, יחבל במאמציה בסופה חזקה באוגוסט.
היא פונה אפוא לעזרתם של זפירוס, הוא הרוח המערבית, ופומונה, אלת עצי הפרי, הממונה על ניהול הגנים, ובסיועם עולה בידה לבסוף להפיס את דעת איולוס, והכל קוראים הידד לפרופסור.
זאפ גרופ בע"מ, המוכרת גם בשם zap Group, היא חברה פרטית ישראלית המנהלת למעלה מ-20 אתרי תוכן ופורטלים העוסקים בתחומים שונים.
אתרי הקבוצה כוללים את: zap דפי זהב, zap השוואת מחירים, Zap Rest, מתחתנים, zap דוקטורס, משפטי ועוד.
הקבוצה מציעה לגולשים גישה להשוואת מחירים, מחירונים, פורומים של מומחים, כלים להזמנת שולחן במסעדה, קביעת תור ועוד.
הקבוצה החלה את דרכה כחברת דפי זהב בשנת 1968 והפיקה מדריכי טלפון בפריסה ארצית עם מידע על עסקים בחלוקה לסיווגי ובפריסה גאוגרפית.
החברה הוקמה בהמשך להחלטת משרד התקשורת להעניק לה זיכיון להפקת מדריכי טלפון ארציים.
מייסדי החברה: מוריס קאהן ושמואל מיתר.
בתקופה זו פעלה החברה מבית הדר דפנה בתל אביב ושלושת המדריכים הראשונים שהוצאו לאור היו: חיפה והצפון, תל אביב והמרכז, ירושלים והדרום.
בשנת 1970 יצא לאור המדריך הראשון.
בשנות ה-70–90 עסקה החברה בפרסום במדיה המודפסת בלבד.
בשנת 1999 הוקם אתר האינטרנט של דפי זהב והחברה החלה במכירת אתרי אינטרנט לעסקים.
בשנת 2005 החלה החברה לבצע רכישות של אתרי תוכן באינטרנט.
בשנת 2006 הציגה דפי זהב את אתר האינטרנט שלה.
בשנת 2007 דפי זהב השיקה שירות סלולרי בשם 2580* למציאת בתי עסק ובעלי מקצוע.
בשנת 2009 הושקה אפליקציה לאתר דפי זהב.
בשנת 2011 הגדירה מחדש את האסטרטגיה ועשתה שינוי מיתוגי תחת המותג זאפ שמלווה את כל אתרי הקבוצה.
בשנת 2013 הקבוצה הפסיקה להפיק את מדריכי דפי זהב המודפסים, בד בבד עם המשך שדרוג וקידם הפלטפורמות הדיגיטליות של הקבוצה.
להרחבת פעילותה באינטרנט רכשה החברה שיעורי אחזקה שונים בחברות המפעילות את האתרים הבאים:
zap - אתר להשוואת מחירים באינטרנט שינה שמו ל-zap השוואת מחירים
משלוחים שופ - פורטל מסעדות להזמנות מקוון (ב-2011)
mishpati - פורטל בתחום המשפטי
mitchatnim - קטלוג מידע לארגון חתונה
זאפ דוקטורס - פורטל הבריאות לקהל הרחב (ב-2008)
ilimudim - פורטל לימודים אקדמיים
zap travel - השוואת מחירי תיירות
madas – לוחות דירות, דרושים ויד שנייה
Weekend - אינדקס צימרים ואטרקציות בישראל
שבוז - פורטל מתגייסים, חיילים ומשתחררים.
ב–2004 רכשה קרן מרקסטון את הקבוצה, לפי שווי של כ–110 מיליון דולר, וב–2007 מכרה את הקבוצה תמורת 125 מיליון דולר לקרן האוסטרלית בבקוק אנד בראון.
ב–2009 נקלעה זאפ למצוקת נזילות, ולא עמדה בהתחייבויות של כ–350 מיליון ש"ח לבעלי האג"ח שלה ושל 160 מיליון ש"ח לבנק הפועלים, וב–2010 עברה השליטה בה לידי נושיה.
בשנת 2010 חברת זאפ קנו את חברת Wisebuy שבבעלותה אתר האינטרנט לצרכנות Wisebuy הכולל סקירות מוצרים, מדריכי קנייה שונים ומנוע השוואה בין מוצרים.
הקבוצה נוהלה שנים רבות על ידי ניר למפרט, ועם פרישתו ב-2015 מונה אילן צחי למנכ"ל קבוצות זאפ ודפי זהב.
במאי 2015 רכשה קרן AMI, שבניהולה של זהבית כהן, את zap Group, תמורת 145 מיליון ש"ח.
באפריל 2021 נמכרה zap Group לחברת פורמולה מערכות תמורת 240 מיליון ש"ח בתוספת 60 מיליון ש"ח המותנים בביצועים עתידיים.
זאפ דוקטורס הוא אתר אינטרנט שהושק בשנת 1998 והיה פורטל הבריאות הראשון ברשת הישראלית.
הפורטל הוא חלק מקבוצת זאפ גרופ.
zap השוואת מחירים הוא אתר אינטרנט ישראלי מקבוצת "zap Group", להשוואת מחירים באינטרנט בצורה מקוונת.
האתר נוסד בשנת 2000 על ידי איתמר גלילי מקיבוץ רמת הכובש בשם "zap", הקיבוץ גם היה המשקיע והבעלים העיקרי של האתר.
בשנת 2005 רכשה חברת דפי זהב את האתר מקיבוץ רמת הכובש, ומאז הוא בבעלותה.
במהלך שנת 2012 עברה zap מיזוג עם דפי זהב ושאר החברות הבנות בבעלותה, ויחד הושקו מחדש כקבוצה תחת השם zap group, והשם של האתר להשוואת מחירים שונה ל"zap השוואת מחירים".
באתר ניתן להשוות בין מחיריהם של מאות אלפי מוצרים המוצגים על ידי יותר מ-1,000 חנויות מקוונות.
בנוסף, ניתן גם לעדכן חוות דעת ולדרג מוצרים וחנויות לטובת קהל הצרכנים המבקר באתר (מעל 2 מיליון גולשים מדי חודש).
הכנסות האתר מגיעות מהקלקות על המוצרים בהשוואת המחירים.
בעלי האתרים המוכרים את המוצרים משלמים עבור כל הקלקה שמתבצעת על קישור למוצר באתר שלהם.
כמו כן אתר zap מוכר שטחי פרסום, כגון באנרים.
בנוסף להשוואת מחירי מוצרים מפעילה zap גם אתרים להשוואת מחירים בתחום התיירות zap travel והשוואת דילים יומיים zap deal.